《谢国英送苦筍》
宋代·陈著

直节见初茁，苦心甘自珍。
纷纷夏箨中，独养岁寒身。
遣送从山西，冲破赤日尘。
揖入生菜筵，气味酷相亲。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。